विनर एमसी स्टैन, शिव ठाकरे समेत ग्लैमरस अंदाज में पहुंचे सेलेब्स, सानिया मिर्जा भी हुईं स्पॉट
फराह खान ने रखी बिग बॉस कंटेस्टेंट के लिए पार्टी, Celebs arrived in glamorous style including winner MC Stan, Shiv Thackeray, Sania Mirza also spotted
बिग बॉस 16’ के फिनाले के बाद डायरेक्टर फराह खान ने अपने घर पर एक शानदार पार्टी रखी, जिसमें बिग बॉस के सभी कंटेस्टेंट एक साथ नजर आए। फराह ने अपने सोशल मीडिया अकाउंट पर इसका वीडियो शेयर किया है। इस वीडियो में साजिद खान, अब्दू रोजिक, निमृत कौर आहलूवालिया, शिव ठाकरे, एमसी स्टैन, शालीन भनोट, अर्चना गौतम और सौंदर्या शर्मा ग्लैमरस लुक में दिखाई दे रहे हैं। इस दौरान पार्टी में फराह की खास दोस्त सानिया मिर्जा भी पार्टी में नजर आईं। इस वीडियो में सभी लोग बिग बॉस एंथन गाते हुए दिख रहे हैं।
एमसी स्टैन बने बिग बॉस 16 के विनर
पॉपुलर रियलिटी शो ‘बिग बॉस 16’ का खिताब एमसी स्टैन ने अपने नाम कर लिया है। रविवार को हुए ग्रैंड फिनाले में अपने दोस्त शिव ठाकरे और प्रियंका चौधरी को पीछे छोड़ स्टैन ने ट्रॉफी हासिल की। एमसी स्टैन को ट्रॉफी के साथ एक लक्जरी कार और 31 लाख रुपये भी मिले हैं।